ตลาดหุ้นเอเชียเพิ่มขึ้นเช้านี้ ขานรับจีนกระตุ้นเศรษฐกิจ
ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังแบงก์ชาติจีนประกาศลดดอกเบี้ยและ RRR เพื่อกระตุ้นเศรษฐกิจที่กำลังชะลอตัว
26 ต.ค. 2558

สำนักข่าวอินโฟเควสท์ ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังแบงก์ชาติจีนประกาศลดดอกเบี้ยและ RRR เพื่อกระตุ้นเศรษฐกิจที่กำลังชะลอตัว
ดัชนี MSCI Asia Pacific เพิ่มขึ้น 0.3% แตะ 136.15 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,036.13 จุด เพิ่มขึ้น 210.83 จุด, ดัชนี SSE Composite ตลาดหุ้นจีนเปิดวันนี้ที่ 3,448.65 จุด เพิ่มขึ้น 36.22 จุด, ดัชนี HSI ตลาดหุ้นฮ่องกงเปิดวันนี้ที่ 23,423.64 จุด เพิ่มขึ้น 271.70 จุด, ดัชนี TAIEX ตลาดหุ้นไต้หวันเปิดวันนี้ที่ 8,706.81 จุด เพิ่มขึ้น 33.00 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,049.41 จุด เพิ่มขึ้น 9.01 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,092.31 จุด เพิ่มขึ้น 23.85 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,715.30 จุด เพิ่มขึ้น 4.37 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,294.63 จุด เพิ่มขึ้น 58.25 จุด
ทั้งนี้ ธนาคารกลางจีน (PBOC) ประกาศปรับลดอัตราดอกเบี้ยเงินกู้ระยะเวลา 1 ปี และอัตราดอกเบี้ยเงินฝากระยะเวลา 1 ปีลง 0.25% สู่ระดับ 4.35% และ 1.50% ตามลำดับ โดยมีผลบังคับใช้ในวันเสาร์ (24 ต.ค.)
นอกจากนี้ ธนาคารกลางยังได้ปรับลดสัดส่วนการกันสำรอง (RRR) ของธนาคารพาณิชย์ลง 0.5% รวมทั้งปรับลด RRR ของสถาบันการเงินที่สนับสนุนธุรกิจขนาดเล็กและขนาดย่อม รวมทั้งภาคการเกษตรลง 0.5% เช่นกัน
 